Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
22 มิ.ย. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้พลิกกลับมารีบาวด์ ก่อนปิดครึ่งวันเช้าที่ระดับดัชนี 1,643.16 จุด ปรับเพิ่มขึ้น 8.72 จุด ด้วยมูลค่าซื้อขายราว 2.4 หมื่นล้านบาท ทั้งนี้ ตลาดพลิกรีบาวด์ ด้วยแรงซื้อหนุนจากกลุ่มพลังงาน (ENERG) เป็นหลัก
มุมมองตลาดช่วงบ่าย: กราฟรายวัน ดัชนีแกว่งทำ Lower Low และ Lower High ต่อเนื่อง ซึ่งเครื่องมือ MACD ยังแกว่งช่วงลบเพิ่มขึ้น ยังสะท้อนถึงโมเมนตัมฝั่งขาลงที่ยังมีนัยยะสำคัญ จับตาแนวรับจุดต่ำวานนี้ 1,630 จุด หากหลุดมองถัดไปที่ 1,615 จุด ทั้งนี้มีแนวต้านที่บริเวณ 1,650-1,655 จุด (EMA 5day) มองบ่ายมีโอกาสพลิกกลับย่อตัวลงทดสอบแนวรับ
กลยุทธ์ในช่วงบ่าย: ทั้งนักเก็งกำไรระยะสั้น และนักลงทุนเน้นถือเงินสดต่อ Wait and See
Point of View
โค้งตัวกลับเข้าหาแนวต้าน!
เลือก GFPT กราฟรายวัน ราคาพลิกกลับมายืนเหนือเส้นค่าเฉลี่ยเคลื่อนที่ 20 วัน สอดคล้องกับเครื่องมือ MACD ที่ปรับตัวเพิ่มขึ้น มากกว่าค่าศูนย์ และเหนือ Signal Line ชี้ถึงโมเมนตัมทิศทางบวก คาดหวัง GFPT จะผ่านจุดต่ำสุดแล้ว มองการรีบาวด์ทดสอบต้านแรก 12.60 บาท หากผ่านได้ ลุ้นเป้าหมายรอบนี้ 14.60 บาท ทั้งนี้ หากผิดทาง วกกลับต่ำกว่า 11.80 บาท Cut Loss ก่อน